Sir Neil Methuen Ritchie, naixito d'a Guayana britanica (hue Guyana) o 29 de chulio de 1897 y muerto l'11 d'aviento de 1983 en Toronto (Ontario, Canadá), estió un melitar britanico que prestó os suyos servicios en o Exercito britanico dende 1914 dica 1951, plegando-ie dica o ran de cheneral. Partecipó en accions melitars en o Frent Occidental mientres a Primera Guerra Mundial, pero quan desembolicó a suya carrera melitar estió mientres a Segunda Guerra Mundial, mandando a 51ª y a 52ª divisions d'infantería, a más d'o VIII Exercito y tamién o XII Cuerpo d'Exercito, partecipando en a Operación Dynamo, a campanya d'Africa d'o Norte (con a batalla de Gazala) y en a batalla de Normandía. En rematar a guerra, mandó tamién o Mando d'Escocia y o Exercito britanico d'Estremo Orient.